CELEX: C2005/057/28
Language: da
Date: 2005-03-05 00:00:00
Title: Sag C-513/04: Anmodning om præjudiciel afgørelse forelagt ved afgørelse afsagt den 1. december 2004 af Recht eerste aanleg te Gent (Belgien) i sagen Mark Kerckhaert og Bernadette Morres mod De Belgische Staat

5.3.2005   
            
            
               DA
            
            
               Den Europæiske Unions Tidende
            
            
               C 57/14
            
         Anmodning om præjudiciel afgørelse forelagt ved afgørelse afsagt den 1. december 2004 af Recht eerste aanleg te Gent (Belgien) i sagen Mark Kerckhaert og Bernadette Morres mod De Belgische Staat
   (Sag C-513/04)
   (2005/C 57/28)
   Processprog: nederlandsk
   Ved afgørelse afsagt den 1. december 2004, indgået til Domstolens Justitskontor den 15. december 2004, har Recht eerste aanleg te Gent (Belgien) i sagen Mark Kerckhaert og Bernadette Morres mod De Belgische Staat, forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   »Skal EF-traktatens artikel 56, stk. 1 (på tidspunktet for de faktiske omstændigheder: EF-traktatens artikel 73B, stk. 1), fortolkes således, at den er til hinder for en restriktion – som følge af en bestemmelse i en medlemsstats (i dette tilfælde Belgiens) lovgivning om indkomstskat, hvorefter såvel aktieudbytte fra selskaber hjemmehørende i denne medlemsstat, som aktieudbytte fra selskaber, der ikke er hjemmehørende i denne medlemsstat, hos aktionæren beskattes med den samme faste sats, uden at der for aktieudbytte fra selskaber, der ikke er hjemmehørende i denne medlemsstat, gives nedslag for kildeskat, der er opkrævet i de andre medlemsstater?«